6.  โครงการในอนาคต

ธนาคารมีการเตรียมความพร้อมและดำเนินการในโครงการสำคัญที่เร่งดำเนินการ ดังนี้

โครงการพัฒนาธนาคาร (Transformation Program)

  เพื่อเพิ่มศักยภาพในการแข่งขันในตลาดการเงินการธนาคาร
  และเพิ่มขีดความสามารถในการทำกำไร
  ตลอดจนส่งเสริมการบริหารงานและวัฒนธรรมการทำงานร่วมกันอย่างมีประสิทธิภาพ
  ธนาคารจึงได้จัดตั้งคณะกรรมการบริหารการเปลี่ยนแปลงของธนาคาร (Corporate
  Transformation Committee) ซึ่งมีประธานคณะกรรมการธนาคารเป็นผู้นำ
  พร้อมทั้งได้จัดตั้งสำนักบริหารโครงการพัฒนาธนาคาร (Corporate Transformation
  Office) และทีมงานขึ้นมาผลักดันการเปลี่ยนแปลงอย่างเต็มเวลา ตามแผนพัฒนาธนาคาร
  (Transformation Program) โดยมีเป้าหมายการเปลี่ยนแปลง ดังนี้

1.  ปรับโครงสร้างเครือข่ายสาขา
    เพื่อเสริมสร้างความได้เปรียบในการแข่งขันและสร้างกำไรสูงสุดแก่ธนาคาร
    โดยจัดสรรทรัพยากรให้สอดคล้องกับความต้องการของลูกค้า

2.  สร้างความเป็นเลิศในการขายและการให้บริการ (Sales and Service Excellence)
    ลูกค้าแต่ละกลุ่ม โดยพัฒนาแผนปฏิบัติการด้านการขาย การให้บริการ
    รวมถึงผลิตภัณฑ์ที่สอดคล้องกับความต้องการของแต่ละกลุ่มลูกค้า

3.  ลดความเสี่ยงของธนาคาร
    โดยปรับปรุงกระบวนการดำเนินงานเพื่อเพิ่มประสิทธิภาพและลดความเสี่ยงด้านต่างๆ
    ของธนาคาร

ทั้งนี้ ฝ่ายจัดการมีกำหนดที่จะดำเนินการปรับรูปแบบธุรกิจให้แล้วเสร็จ และเริ่มปฏิบัติภายในปี 2550
และ ดำเนินการปฏิบัติทั่วธนาคาร (Roll-out) แล้วเสร็จภายในปี 2551

โครงการเสริมสร้างภาพลักษณ์ (TMB Branding)

ธนาคารมุ่งหวังในการสร้างภาพลักษณ์
เพื่อให้ผู้ใช้บริการรับรู้ถึงการเปลี่ยนแปลงการให้บริการของธนาคาร โดยเน้นถึงความเป็น
Understanding Partner ที่สามารถให้บริการอย่างรวดเร็วพร้อมไปกับคุณภาพ
เพื่อตอบสนองความต้องการของลูกค้าแต่ละกลุ่มได้อย่างตรงใจ ทั้งนี้
ธนาคารได้เตรียมโครงการที่สอดคล้องกับวาระการเฉลิมฉลองครบรอบห้าสิบปีของธนาคาร “50
Years of Partnership” เพื่อสร้างความยอมรับจากลูกค้า
และพันธมิตรว่าธนาคารเป็นผู้ให้บริการทางการเงิน ที่สร้างคุณค่าแก่ลูกค้าได้อย่างมากที่สุด

โครงการพัฒนาโครงสร้างพื้นฐานด้านเทคโนโลยีและระบบงาน

ธนาคารได้ดำเนินการพัฒนาโครงสร้างพื้นฐานด้านเทคโนโลยีอย่างต่อเนื่อง
เพื่อเพิ่มขีดความสามารถในการแข่งขัน
และเพื่อให้สามารถรองรับความต้องการของลูกค้าและสนับสนุนการให้บริการใหม่แก่ลูกค้าอย่างมีประสิทธิภาพมากขึ้น
โดยมีโครงการต่อเนื่องและโครงการใหม่ในปี 2550 ที่สำคัญดังนี้

1.  การขยายการใช้งาน Service Oriented Architecture (SOA) และ Straight
    Thru Process Concept เพื่อเพิ่มประสิทธิภาพ ลดข้อผิดพลาด
    และลดค่าใช้จ่ายให้ครอบคลุมงานด้านปฏิบัติการของธนาคาร รวมถึงการพัฒนาระบบ
    Workflow and Imaging เพื่อให้การทำงานเป็นอัตโนมัติมากขึ้น ลดงานที่เป็น Manual
    ลดเวลาในการทำธุรกรรม ลดข้อผิดพลาดที่เกิดจากคน
    และลดค่าใช้จ่ายโดยการเปลี่ยนรูปแบบการทำงานจาก Paper-based เป็น Electronic
    Image-based

2.  การขยายระบบเพื่อรองรับข้อบังคับ Basel II และพัฒนามาตรฐานการทำงาน
    รวมทั้งการจัดทำระบบ Loan Origination
    ซึ่งเป็นระบบการบริหารจัดการขบวนการอนุมัติสินเชื่อแบบครบวงจร ซึ่งข้อมูลในขั้นตอนต่างๆ
    ตั้งแต่ การยื่นคำร้องขอสินเชื่อ การประเมินหลักทรัพย์ ตลอดจนถึงการอนุมัติ
    จะถูกเชื่อมโยงถึงกันหมด
    ทำให้สามารถติดตามสถานะของการบริการด้านสินเชื่อได้อย่างมีประสิทธิภาพ
    และการจัดทำระบบ Behavior Scoring สำหรับ Unsecured & Secured Consumer
    Loan
    เพื่อใช้สำหรับการวิเคราะห์ข้อมูลลูกค้าเพื่อประเมินความเสี่ยงทางด้านเครดิตสำหรับลูกค้ารายย่อยและธุรกิจขนาดเล็ก

3.  การเชื่อมโยงระบบเพื่อเสริมการทำธุรกิจกับพันธมิตร เช่น การนำระบบ Private Banking
    มาใช้เพื่อรองรับการขยายฐานลูกค้าเป้าหมาย และเพิ่มรายได้ให้แก่ธนาคาร
    ซึ่งประกอบด้วยบริการด้านการบริหาร Portfolio การลงทุน และการบริหารจัดการทรัพย์สิน
    และการนำระบบ TMBAM Cash Advance ผ่าน ATM
    ที่ได้พัฒนาร่วมกับบริษัทหลักทรัพย์จัดการกองทุนทหารไทย ลงติดตั้งใช้งาน
    เพื่อเพิ่มความยืดหยุ่นให้แก่ลูกค้าระดับสูง

4.  การพัฒนาระบบงานภายใน โดยเฉพาะระบบวิเคราะห์ติดตามงานและระบบ HR
    Self-service ที่พัฒนาเสร็จลงใช้งาน เพื่อลดภาระงาน ค่าใช้จ่าย
    และเพิ่มประสิทธิภาพในการให้บริการด้านทรัพยากรบุคคลของธนาคาร

โครงการพัฒนาบุคลากรและระบบการบริหารผลการปฏิบัติงาน (Performance Management)

ธนาคารมุ่งให้ความสำคัญกับการพัฒนาพนักงาน เพื่อเพิ่มทักษะในการปฏิบัติงาน แสวงหาความรู้ใหม่ๆ
โดยอาศัยการอบรมในห้องเรียน การเรียนรู้ด้วยตนเองผ่านสื่อประเภทต่างๆ (โดยเฉพาะ
E-Learning) และการศึกษาค้นคว้าจากฐานข้อมูล Knowledge Base ของธนาคาร โดยในปี
2550 จะมุ่งเน้นการพัฒนาทักษะและความเชี่ยวชาญในด้านการขายและการให้บริการที่มีคุณภาพ
เพื่อให้พนักงานสามารถเสนอขายผลิตภัณฑ์ และบริการที่หลากหลายให้แก่ลูกค้ากลุ่มเป้าหมายได้

นับตั้งแต่ปี 2548
ธนาคารได้นำระบบการบริหารผลการปฏิบัติงานและระบบผลตอบแทนที่คำนึงถึงผลการดำเนินงานตามเป้าหมายเป็นหลัก
(Performance Management) มาใช้ในการวัดผลการดำเนินงานของผู้บริหารระดับสูง และในปี
2549 ธนาคารได้จัดทำแผนแม่บทการวัดผลการปฏิบัติงานขึ้น
เพื่อที่จะพัฒนาและนำระบบการบริหารการปฏิบัติงานดังกล่าวมาใช้อย่างครอบคลุมทั่วทั้งองค์กรต่อไปในอนาคต
โดยในปี 2550
ระบบการวัดผลการปฏิบัติงานตามเป้าหมายจะถูกกระจายลงสู่ระดับผู้บริหารระดับกลาง
และระดับต้นต่อไป
เพื่อให้เกิดการบริหารและจัดการบุคลากรอย่างมีประสิทธิผลและมีประสิทธิภาพสูงสุด